28 сакавіка 2024 года недалёка ад Маматлакала (правінцыя Лімпопа, Паўднёва-Афрыканская Рэспубліка ) здарылася ДТЗ з пасажырскім аўтобусам. Загінулі 45 чалавек. Адзінай выжылай была васьмігадовая дзяўчынка.

Сітуацыя
--------

ПАР мае адну з самых развітых дарожных сетак у Афрыцы, але пры гэтым у яе адзін з горшых паказчыкаў бяспекі. Падчас чатырохдзённых велікодных выходных у 2023 годзе ў краіне адбылося 207 аўтамабільных аварый са смяротным зыходам, у выніку якіх загінулі 252 чалавекі. За некалькі гадзін да аварыі прэзідэнт Сірыл Рамафоса заклікаў суайчыннікаў быць асцярожнымі: «Давайце зробім усё магчымае, каб зрабіць гэты Вялікдзень бяспечным. Вялікдзень не павінен быць часам, калі мы сядзім склаўшы рукі і чакаем статыстыкі трагедый і траўмаў на нашых дарогах».

Ход падзей
----------

Аўтобус перавозіў паломнікаў з хрысціянскай царквы Святога Энгена Сіёна ў батстванскім Малепалопэ (прыкладна ў гадзіне язды ад Габаронэ). Пелігрымы накіроўваліся на велікодную царкоўную службу ў паўднёваафрыканскую Морыю. У машыне было 46 чалавек, з улікам вадзіцеля. Аўтобус рухаўся ўздоўж перавала Клуф, гарыстай сцежкі, размешчанай на поўначы краіны. На шляхі меліся крутыя павароты. 

Нечакана аўтобус зваліўся з моста Ма Матлакала, які злучае два схілы пагорка ў Маматлакале паміж Макапанэ і Маркенам, і зваліўся ў яр, упаўшы на камяністую паверхню. Неўзабаве запаліліся газавыя балончыкі, якія многія пасажыры везлі з сабой, каб прыгатаваць ежу. Ацалелыя апынуліся ў пастцы абломкаў, але ратавальнікі не змаглі хутка дабрацца да іх, таму людзі згарэлі жыўцом. 

Выратавальныя работы на месцы падзей працягваліся да позняга вечара. 

Міністэрства транспарту Паўднёва-Афрыканскай Рэспублікі паведаміла, што кіроўца страціў кантроль, у выніку чаго аўтобус сутыкнуўся з бар'ерамі і пераехаў мост.

Ахвяры
------

У аварыі загінулі 45 чалавек (усе грамадзяне Батсваны). Адзінай выжылай апынулася васьмігадовая дзяўчынка, але яна была шпіталізавана з цяжкімі траўмамі. Адна жанчына сканала на шляху ў бальніцу.

Некаторыя целы згарэлі да непазнавальнасці, іншыя былі цяжкадаступныя з-за абломкаў або раскіданыя па месцы аварыі. Станам на 29 сакавіка толькі дзевяць цел удалося апазнаць.

Рэакцыя
-------

Улады ПАР праз кіраўніка свайго знешнепалітычнага ведамства Наледзі Пандор паведамілі пра інцыдэнт міністру замежных спраў Батсваны Лемогангу Квапэ. Сірыл Рамафоса накіраваў спачуванні прэзідэнту краіны Мокгвеці Масісі і паабяцаў падтрымку. Міністр транспарту Паўднёва-Афрыканскай Рэспублікі Сіндзісіве Чыкунга выехала на месца аварыі, дзе заклікала да ўважлівасці на дарогах. Яна дадала, што ўрад дапаможа ў рэпатрыяцыі трупаў у Батсвану і правядзе поўнае расследаванне.

Заўвагі
-------

1. 1 2 3 4   `{{cite news}}`: Пустое цытаванне (даведка)Папярэджанні CS1: url-status (link)
2. 1 2   `{{cite news}}`: Пустое цытаванне (даведка)Папярэджанні CS1: url-status (link)
3. 1 2   `{{cite news}}`: Пустое цытаванне (даведка)Папярэджанні CS1: url-status (link)
4. 1 2 3 4   `{{cite news}}`: Пустое цытаванне (даведка)Папярэджанні CS1: url-status (link)
5. ↑   `{{cite news}}`: Пустое цытаванне (даведка)Папярэджанні CS1: url-status (link)
6. ↑   `{{cite news}}`: Пустое цытаванне (даведка)Папярэджанні CS1: url-status (link)
7. ↑   `{{cite news}}`: Пустое цытаванне (даведка)Папярэджанні CS1: url-status (link)
8. ↑   `{{cite news}}`: Пустое цытаванне (даведка)Папярэджанні CS1: url-status (link)
9. ↑   `{{cite news}}`: Пустое цытаванне (даведка)Папярэджанні CS1: url-status (link)
10. 1 2   `{{cite news}}`: Пустое цытаванне (даведка)Папярэджанні CS1: url-status (link)
11. 1 2  *Bushard*. 45 Killed In South Africa Bus Crash **(нявызн.)**. *Forbes* (28 сакавіка 2024). Архівавана з першакрыніцы 28 March 2024. Праверана 28 March 2024.
12. ↑  Westfall, Sammy (28 March 2024). "8-year-old girl only survivor of South Africa bus crash that killed 45". *The Washington Post*. Праверана 29 March 2024 – via MSN.
13. ↑   `{{cite news}}`: Пустое цытаванне (даведка)Папярэджанні CS1: url-status (link)
14. ↑  "Bus accident in South Africa kills at least 45, Transport Ministry says". *Reuters*. March 28, 2024. Праверана March 28, 2024.
15. ↑   `{{cite news}}`: Пустое цытаванне (даведка)Папярэджанні CS1: url-status (link)

Спасылкі
--------